ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
పరిశోధన అభివృద్ధి రంగాల్లో పెట్టుబడులు స్థిరంగా పెరుగుతున్నాయి.. కేంద్ర మంత్రి డాక్టర్ జితేంద్ర సింగ్
గత పది సంవత్సరాలలో పెట్టుబడులు మూడు రెట్లు పెరిగాయి .... డాక్టర్ జితేంద్ర సింగ్
పరిశోధన అభివృద్ధి రంగాల్లో పెట్టుబడులు పెట్టేలా ప్రైవేట్ రంగానికి ప్రోత్సాహం... మంత్రి
పరిశోధన అభివృద్ధి రంగాల్లో పెట్టుబడులు స్థిరంగా పెరుగుతున్నాయని కేంద్ర శాస్త్ర సాంకేతిక, భూ శాస్త్రాలు, పెన్షన్లు, అణుశక్తి, అంతరిక్ష శాఖ  సహాయ మంత్రి డాక్టర్ జితేంద్ర సింగ్ తెలిపారు. గత పది సంవత్సరాలుగా పరిశోధన అభివృద్ధి రంగాల్లో పెట్టుబడులు స్థిరంగా పెరుగుతున్నాయని గత పది సంవత్సరాల కాలంలో ఈ పెట్టుబడులు మూడు రెట్లు పెరిగాయని డాక్టర్ జితేంద్ర సింగ్ అన్నారు.
రాజ్య సభలో ఈ రోజు ఒక ప్రశ్నకు లిఖితపూర్వకంగా ఇచ్చిన సమాధానంలో భారతదేశంలో మిలియన్ జనాభాకు పూర్తి సమయం సమానమైన  పరిశోధకుల సంఖ్య కూడా పెరుగుతున్నదని మంత్రి వివరించారు. తాజా గణాంకాల ప్రకారం దేశంలో 2000లో ప్రతి మిలియన్ ప్రజలు 110, 2015లో 218 గా ఉన్న ఎఫ్టీఐ పరిశోధకుల సంఖ్య 2017 నాటికి 255 కి చేరిందని మంత్రి వివరించారు.
స్థూల వ్యయంలో పరిశోధన మరియు అభివృద్ధి పై పెడుతున్న పెట్టుబడుల శాతం 0.7% గాఉందని మంత్రి అన్నారు. ఈ రంగంలో తగిన స్థాయిలో ప్రైవేట్ పెట్టుబడులు లేకపోవడం వల్ల ఆశించిన స్థాయిలో అభివృద్ధి జరగలేదని అన్నారు. విదేశాల్లో పరిశోధన అభివృద్ధి రంగాల్లో ప్రైవేట్ పెట్టుబడులు 70% వరకు ఉంటే దేశంలో ఇది 40% కంటే తక్కువగా ఉందని అన్నారు. వివిధ ప్రోత్సాహక కార్యక్రమాల ద్వారా ప్రైవేట్ రంగ పెట్టుబడులను పెంచడానికి ప్రభుత్వం కృషి చేస్తున్నారని మంత్రి అన్నారు.
మరో ప్రశ్నకు సమాధానం ఇచ్చిన మంత్రి పరిశోధన అభివృద్ధి రంగాల్లో ప్రైవేటు పెట్టుబడులు ఎక్కువగా వచ్చేలా చూడడానికి ప్రభుత్వం కృషి చేస్తున్నాదని తెలిపారు. కార్పొరేట్ సోషల్ రెస్పాన్సిబిలిటీ  కింద ఆర్ అండ్ డి పెట్టుబడులు పెట్టడానికి ప్రభుత్వం కార్పొరేట్ రంగానికి అనుమతించింది.
కార్పొరేట్ సంస్థలు టెక్నాలజీ బిజినెస్ ఇంక్యుబేటర్లలో పెట్టుబడి పెట్టడానికి లేదా సంస్థలు మరియు జాతీయ పరిశోధన ప్రయోగశాలలు చేపట్టిన పరిశోధనా కార్యక్రమాల్లో తమ సిఎస్ఆర్ నిధులను అందించి సహకరించడానికి ప్రభుత్వం ఆమోదం తెలిపింది. వ్యాపారాన్ని సులభతరం చేయడం ద్వారా ప్రైవేట్ రంగ పరిశోధన అభివృద్ధి రంగాల్లో భాగస్వామ్యాన్ని ప్రోత్సహించడానికి ప్రభుత్వం చర్యలను అమలు చేస్తున్నదని అన్నారు. పబ్లిక్-ప్రైవేట్-భాగస్వామ్యం ఇతర వినూత్న కార్యక్రమాల ద్వారా దీనికి అవసరమైన నిధులను ప్రభుత్వం సమకూరుస్తుంది.
భూ శా స్త్ర మంత్రిత్వ శాఖ
దక్షిణ మధ్య మహారాష్ట్ర, దక్షిణ కొంకణ్ మీదుగా అల్పపీడనం పశ్చిమ వాయవ్య దిశగా కదులుతూ మహారాష్ట్ర తీరం నుంచి తూర్పు మధ్య అరేబియా సముద్రంలోకి ప్రవేశించి; మహారాష్ట్ర-దక్షిణ గుజరాత్ తీరాల మీదుగా మరో 48 గంటల్లో వాయుగుండంగా మారే అవకాశం క్రమంగా పశ్చిమ వాయవ్య దిశగా కదిలి, మరింత బలపడే అవకాశం దక్షిణ కొంకణ్, మహారాష్ట్రలో అతి భారీ వర్షాలు  కురిసే సూచనలు
అల్లకల్లోలంగా సముద్రం; మత్స్యకారులు చేపల వేటకు వెళ్లొద్దని సూచనలు
భారత వాతావరణ విభాగానికి చెందిన తుపాను హెచ్చరికల కేంద్రం వెల్లడించిన వివరాలు:
దక్షిణ మధ్య మహారాష్ట్ర, దక్షిణ కొంకణ్ మీదుగా ఈ ఉదయం 8.30 గం.కు అల్పపీడనం ఏర్పడింది. ఇది పశ్చిమ వాయవ్య దిశగా కదులుతూ మహారాష్ట్ర తీరం నుంచి తూర్పు మధ్య అరేబియా సముద్రంలోకి ప్రవేశించనుంది. తర్వాత, మహారాష్ట్ర-దక్షిణ గుజరాత్ తీరాల మీదుగా మరో 48 గంటల్లో వాయుగుండంగా మారే అవకాశముంది. వాయుగుండంగా మారాక, క్రమంగా పశ్చిమ వాయవ్య దిశగా కదిలి మరింత బలపడే అవకాశం కనిపిస్తోంది.
For details kindly visit www.rsmcnewdelhi.imd.gov.in, www.imd.gov.in
Kindly download MAUSAM APP for location specific forecast & warning, MEGHDOOT
APP for Agromet advisory and DAMINI APP for Lightning Warning.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కోవిడ్ కారణంగా ఆప్తులను కోల్పోయిన గోవాలో తొమ్మిది మంది మహిళలకు స్వయం ఉపాధితో పునరావాసం కల్పించిన కేవీఐసీ
కోవిడ్ కారణంగా తమ ప్రియమైనవారిని కోల్పోయి తీవ్ర మనోవేదనకు గురైన గోవాలో తొమ్మిది మంది మహిళలకు ఖాదీ మరియు గ్రామ పరిశ్రమల కమిషన్  సుదీర్ఘ ప్రయోజనాలను కలిగించేలా ప్రత్యేక చొరవను చేపట్టింది. వీరికి స్థిరమైన స్వయం ఉపాధి చర్యలను కల్పించడం ద్వారా వారికి భరోసాను కల్పించేలా కేవీఐసీ ప్రత్యేక చొరవ తీసుకుంది. తమ తమ కుటుంబాల జీవనాధారంగా ఉన్న ఆప్తులను కోల్సోయి దుఃఖం, నిరాశ, జీవనోపాధి సంక్షోభంలో ఉన్న మంది మహిళలకు ప్రధాన మంత్రి ఉపాధి ఉత్పత్తి కార్యక్రమం  కింద.. వారికి సొంతగా తయారీ యూనిట్లను స్థాపించుకొనేందుకు గాను ఆర్థిక సహాయాన్ని అందించింది. మహమ్మారి బారిన పడిన బలహీన ప్రజల కోసం ప్రభుత్వ సంస్థ జీవనోపాధి సహాయాన్ని సృష్టించడం దేశంలో ఇదే మొదటిసారి. కోవిడ్ కారణంగా తమ ఆప్తును కోల్పోయిన వారికి కేవీఐసీ ఛైర్మన్ శ్రీ వినయ్ కుమార్ సక్సేనా సోమవారం చెక్కులను పంపిణీ చేశారు. వస్త్రాలు కుట్టడం, ఆటోమోటివ్ రిపేర్, బేకరీ మరియు కేక్ షాపులు, బ్యూటీ పార్లర్, మూలికా-ఆయుర్వేదిక్ మందులు మరియు జీడిపప్పు ప్రాసెసింగ్ యూనిట్లు వంటి సొంత తయారీ యూనిట్లను ప్రారంభించేందుకు వీలుగా ఈ తొమ్మిది మంది మహిళలకు శ్రీ వినయ్ కుమార్ సక్సేనా రూ .1.48 కోట్ల విలువైన చెక్కులను పంపిణీ చేశారు. ప్రతి లబ్ధిదారులకు పీఎంఈజీపీ పథకం కింద సెంట్రల్ బ్యాంక్ ఆఫ్ ఇండియా ద్వారా రూ. 25 లక్షల వరకు రుణాలు అందించబడ్డాయి. దీనికి తోడు ప్రతి కొత్త యూనిట్లలో కనీసం 8 మందికి ఉపాధి లభిస్తుంది. ఈ స్వయం ఉపాధి కార్యక్రమాలు ఆయా కుటుంబాలను ఆర్థికంగా నిలబెట్టడమే కాకుండా ఇతరులకు ఉపాధి కల్పిస్తుందని కేవీఐసీ ఛైర్మన్ అన్నారు. కోవిడ్ మహమ్మారి సమయంలో కష్టాల్లో ఉన్న కుటుంబాలను నిలబెట్టడానికి కేవీఐసీ స్థానిక తయారీ మరియు స్వయం ఉపాధికి పెద్దపీట వేసిందని వివరించారు. సమాజంలోని బలహీన వర్గాల నుండి పెద్ద సంఖ్యలో యువకులు, మహిళలు మరియు బాధిత ప్రజలు పీఎంఈజీపీ కింద స్వయం ఉపాధి కార్యకలాపాలను చేపట్టేలా ప్రేరేపించబడ్డారు. ఫలితంగా.. ఈ కొత్త పారిశ్రామికవేత్తలు తమను తాము ఆర్థికంగా నిలబెట్టుకోవడమే కాకుండా అనేక ఇతర కుటుంబాలను వారి కొత్త తయారీ యూనిట్లలో నియమించుకోవడం ద్వారా వారికి మద్దతుగా నిలిచారు.
ఆయుష్
భారతదేశానికి మరియు కొలంబియా కు మధ్య సాంప్రదాయక వైద్య పద్ధతుల రంగంలో సహకారానికి సంబంధించిన ఎంఒయు కు ఆమోదం తెలిపిన మంత్రివర్గం
భారతదేశపు సాంప్రదాయక వైద్య పద్ధతులపై భారతదేశానికి మరియు కొలంబియా కు మధ్య సహకారానికి ఉద్దేశించినటువంటి ఒక అవగాహనపూర్వక ఒప్పంద పత్రాన్ని  కుదుర్చుకోవడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఇది కొలంబియా లో భారతదేశ సాంప్రదాయక వైద్య పద్ధతుల ప్రచారానికి, ఇంకా ఆ వైద్య పద్ధతుల ప్రోత్సాహానికి బాట పరచనుంది.
ఈ ఎంఒయు పర్యవసానంగా సాంప్రదాయక వైద్య పద్ధతులను అనుసరించే వారికి శిక్షణను ఇవ్వడం కోసం నిపుణుల రాక పోక లతో పాటు సమన్వయ పూర్వకమైన పరిశోధనలు జరిపేందుకు కూడా అవకాశం లభించనుంది. దీని ద్వారా ఔషధాల అభివృద్ధి మరియు సాంప్రదాయక వైద్య పద్ధతుల అభ్యాసం ముందుకు సాగగలదని ఆశిస్తున్నారు.
యువజన వ్యవహారాలు, క్రీడల మంత్రిత్వ శాఖ
కొవిడ్ పాజిటివ్గా తేలిన పారా ఆర్చర్ అంకిత్ ఆస్పత్రి నుంచి డిశ్చార్జ్; 10 రోజులు ఇంటి నుంచి కదలొద్దని సూచన
కొవిడ్ పాజిటివ్గా తేలి, ఈనెల 13న సోనెపట్ ఆస్పత్రిలో చేరిన పారా ఆర్చర్ అంకిత్ ఆస్పత్రి నుంచి డిశ్చార్జ్ అయ్యారు. మరో 10 రోజుల వరకు ఇంటికే పరిమితం కావాలని వైద్యులు సూచించారు. కుటుంబ సభ్యులు వచ్చి, అంకిత్ను ఆస్పత్రి నుంచి ఇంటికి తీసుకెళ్లారు.
సోనెపట్లోని సాయ్లో నిర్వహిస్తున్న జాతీయ శిక్షణ శిబిరంలో ఈనెల 5వ తేదీన అంకిత్ చేరారు. ఆ సమయంలో కొవిడ్ నెగెటివ్ నివేదికను అధికారులకు సమర్పించారు. ప్రామాణిక కార్యాచరణ విధానం ప్రకారం, 12వ తేదీన శిక్షణ కేంద్రంలో అతని నుంచి నమూనాలు సేకరించి పరీక్షించగా, పాజిటివ్గా తేలింది.
రక్షణ మంత్రిత్వ శాఖ
"ఎక్సెర్ సైజ్ ఎన్.సి.సి. యోగ్ దాన్" కింద కోవిడ్-19 పై పోరాటానికి జాతీయ స్థాయిలో విధులు నిర్వర్తించడానికి వీలుగా ఎన్.సి.సి. తన వాలంటీర్ క్యాడెట్ల సేవలను అందిస్తోంది.
కేడెట్లను తాత్కాలిక ప్రాతిపదికపై నియోగించడానికి మార్గదర్శకాలను జారీ చేసింది.
కోవిడ్-19 కి వ్యతిరేకంగా దేశవ్యాప్తంగా జరుగుతున్న పోరులో పౌర అధికారులకు చేయూత నందించడానికి, తన "ఎక్సెర్ సైజ్ ఎన్.సి.సి. యోగ్ దాన్" కింద తన క్యాడెట్ల సేవలందించడానికి, నేషనల్ క్యాడెట్ కార్ప్స్ , ముందుకు వచ్చింది. ఈ మహమ్మారి పై జరుపుతున్న యుద్ధంలో వివిధ సంస్థలు చేస్తున్న సహాయ కార్యక్రమాల్లో పాలు పంచుకోడానికి వీలుగా తన క్యాడెట్లను తాత్కాలిక ప్రాతిపదికన నియోగించుకోడానికి మార్గదర్శకాలను జారీ చేసింది.
హెల్ప్ లైన్ / కాల్ సెంటర్లలో; సహాయ సామాగ్రి / మందులు / ఆహారం / నిత్యావసర వస్తువుల పంపిణీ; సమాజ సహాయం; సమాచార సేకరణ, యాజమాన్యం; క్యూ ల నిర్వహణ; రాకపోకల నియంత్రణ వంటి విధులలో ఎన్.సి.సి. క్యాడెట్లను వినియోగించుకోవచ్చు. మార్గదర్శకాల ప్రకారం క్యాడెట్లను శాంతి భద్రతల నిర్వహణలో కానీ, లేదా క్రియాశీల సైనిక విధుల్లో కానీ, లేదా ప్రమాదకర అత్యవసర ప్రదేశాల్లో కానీ నియోగించకూడదు.
18 సంవత్సరాల వయస్సు దాటిన సీనియర్ డివిజన్ వాలంటీర్ క్యాడెట్లను మాత్రమే నియోగించుకోవాలి. శాశ్వత శిక్షణా సిబ్బంది మరియు/లేదా సహాయ ఎన్.సి.సి. అధికారి పర్యవేక్షణలో 8 నుండి 20 మంది లోపు చిన్న చిన్న బృందాలుగా వీరిని నియోగించాలి.
వాలంటీర్ క్యాడెట్ల నియామకానికి, రాష్ట్ర ఎన్.సి.సి. డైరెక్టరేట్ల ద్వారా ఆయా రాష్ట్ర ప్రభుత్వాలు / జిల్లా అధికార యంత్రంగాలు తమ అభ్యర్ధనను పంపాలి. వివరాలను డైరెక్టరేట్ / గ్రూప్ హెడ్ క్వార్టర్స్ / యూనిట్ స్థాయిలో ఆయా రాష్ట్ర ప్రభుత్వాలు / స్థానిక పౌర అధికారులతో సమన్వయపరుస్తారు. క్యాడెట్లను విధుల్లో నియోగించే ముందు, క్షేత్రస్థాయి పరిస్థితులను, అక్కడ నెలకొన్న అవసరాలను నిర్ధారించుకోవలసి ఉంటుంది.
ఎన్.సి.సి., రక్షణ మంత్రిత్వ శాఖ కింద దేశంలో పనిచేస్తున్న అతి పెద్ద యువజన సంస్థ. వివిధ సామాజిక సేవ, సమాజ అభివృద్ధి కార్యకలాపాల నిర్వహణలో నిమగ్నమయ్యే సంస్థ. వరదలు, తుఫానులు వంటి ప్రకృతి వైపరీత్యాలు సంభవించిన సమయాల్లో, ఎన్.సి.సి. క్యాడెట్లు జాతీయ ప్రయోజనాలకు తోడ్పాటునందిస్తున్నారు.
ఆర్థిక మంత్రిత్వ శాఖ
పశ్చిమ బెంగాల్లో ఆదాయపు పన్ను శాఖ సోదాలు
కోల్కతా కేంద్రంగా పని చేస్తున్న రెండు ప్రముఖ స్థిరాస్తి రంగంలోని గ్రూపు సంస్థలపై ఆదాయపు పన్ను శాఖ 18.08.2022న సోదాలు నిర్వహించి పలు ఆస్తులను జప్తు చేసింది. సోదాలు నిర్వహిస్తున్న సమయంలో వివిధ ఆధార పత్రాలు, డిజిటల్ డేటాతో సహా పెద్ద సంఖ్యలో నేరారోపణ సాక్ష్యాలు కనుగొన్నారు. వాటిని అధికారులు స్వాధీనం చేసుకున్నారు. నగదు లావాదేవీలు, ఆన్-మనీ రసీదులకు సంబంధించిన ఆధారాలు కూడా ఈ సోదాలు ఐటీ శాక అధికారులకు లభించాయి. సోదాలలో లభించిన డాక్యుమెంట్లు, ఎలక్ట్రానిక్ డేటా ప్రకారం షెల్ కంపెనీల ద్వారా లెక్క చూపని డబ్బును అక్రమ మార్గంలో మళ్లించినట్టుగా ఆధారాలను సూచిస్తున్నాయి. ఇంకా, ఐటీ సోదాల సమయంలో దొరికిన కొన్ని ఆధారాలు భూసేకరణలో కూడా లెక్కలో చూపని నిధులను ఉపయోగించినట్టు తెలుపుతున్నాయి. బూటకపు పెట్టుబడులను విక్రయించడం ద్వారా షేర్ క్యాపిటల్, షేర్ ప్రీమియం మరియు అసురక్షిత రుణాల రూపంలో లెక్కలోకి రాని నిధులను ఇన్ఫ్యూషన్ చేయడానికి షెల్ కంపెనీలను ఉపయోగించినట్టుగా ఈ వ్యవహారంతో సంబంధం కలిగిన ముఖ్య వ్యక్తులూ అంగీకరించారు. సోదాలలో ఇప్పటివరకు మొత్తం లెక్కలో చూపని రూ. 250 కోట్ల ఆదాయాన్ని సోదాలు నిర్వహించిన సమయంలో 16 బ్యాంక్ లాకర్లు అదుపులోకి తీసుకోవడం జరిగింది. ఈ కేసుకు సంబంధించి తదుపరి విచారణ కొనసాగుతోంది.
మంత్రిమండలి
రాయ్బరేలీ, గోరఖ్ పుర్, భటిండా, గువాహాటీ, బిలాస్పుర్, ఇంకా దేవ్ ఘర్ లలో నూతన ఎఐఐఎమ్ఎస్ లకు ఒక్కొక్క దానికి రూ. 2,25,000/- మూలవేతనానికి  ఎన్పిఎ కూడా కలుపుకొని.. రూ.2,37,500/- కి మించని విధం గా.. ఒక డైరెక్టర్ పదవి ని ఏర్పాటు చేసేందుకు ఆమోదం తెలిపిన మంత్రివర్గం.
ఉత్తర్ ప్రదేశ్ లోని రాయ్బరేలీ లో, గోరఖ్ పుర్ లో, పంజాబ్ లోని భటిండా లో, అసమ్ లోని గువాహాటీ లో, హిమాచల్ ప్రదేశ్ లోని బిలాస్పుర్ లో ఇంకా ఝార్ ఖండ్ లోని దేవ్ ఘర్ లో నూతన ఎఐఐఎమ్ఎస్ లలో ఒక్కొక్క ఎఐఐఎమ్ ఎస్ లో డైరెక్టర్ పదవి ని రూ. 2,25,000/- మూలవేతనానికి  ఎన్పిఎ కూడా కలుపుకొని.. రూ. 2,37,500/- కి మించని విధం గా.. ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమో దం తెలిపింది.
ఈ డైరెక్టర్ సంస్థ ముఖ్య కార్యనిర్వహణ అధికారి గాను, సంస్థ కు మొత్తంమీద పరిపాలన పర్యవేక్షక అధికారి గాను ఉంటూ సంస్థ కు చెందిన అధికారుల కు మరియు ఉద్యోగుల కు విధులను కేటాయిస్తారు.
(
ప్రధాన మంత్రి కార్యాలయం
ఉగాండా అధ్యక్షుడితో భారత ప్రధాని టెలిఫోన్ సంభాషణ
ఉగాండా రిపబ్లిక్ అధ్యక్షుడు మాన్యులు యోవేరి కగుతా మూసెవేనితో ప్రధానమంత్రి శ్రీ నరేంద్ర మోదీ గురువారం టెలిఫోన్ లో సంభాషించారు. కోవిడ్ -19 మహమ్మారి వల్ల ఎదురవుతున్న ఆరోగ్య, ఆర్ధిక సవాళ్ళను గురించి ఇద్దరు నాయకులు చర్చించారు. ప్రస్తుత ఆరోగ్య సంక్షోభాన్ని ఎదుర్కోవడంలో ఆఫ్రికా ఖండంలోని తమ మిత్రులతో ఇండియా సంఘీభావంతో వ్యవహరించగలదని, తమ  భూభాగంలో వైరస్ వ్యాప్తిచెందకుండా అరికట్టడానికి ఉగాండా ప్రభుత్వం చేస్తున్న ప్రయత్నాలకు అన్ని రకాల మద్దతు ఇవ్వగలమని అధ్యక్షుడు మూసెవెనికి ప్రధాని హామీ ఇచ్చారు.
ఉగాండాలోని భారత సంతతి వారి పట్ల సుహృద్భావంతో వ్యవహరించి, వారి సంరక్షణకు చర్యలు తీసుకున్నందుకు, ప్రస్తుత పరిస్థితిలో అండగా నిలిచినందుకు ఉగాండా ప్రభుత్వాన్ని, సమాజాన్ని ప్రధానమంత్రి ప్రశంసించారు.
ఉగాండాలో 2018 జూలైలో తాను జరిపిన పర్యటనను ఎంతో ఉత్సాహంగా గుర్తుచేసుకున్న ప్రధానమంత్రి ఇండియా – ఉగాండా దేశాల మధ్య సంబంధాలలో ప్రత్యేకతను గురించి ప్రస్తావించారు.
కోవిడ్ -19పై పోరాటంలో ప్రపంచ దేశాలు గెలువగలవన్న ఆశాభావాన్ని ఇరువురు నాయకులు వ్యక్తం చేశారు.
(
మంత్రిమండలి
రూ. 2000 కన్నా తక్కువ విలువ కలిగిన డెబిట్ కార్డ్/బిహెచ్ఐఎమ్ యుపిఐ/ఎఇపిఎస్ లావాదేవీలపై ఎమ్డిఆర్ చార్జీలలో ఆర్థిక సహాయం చేసేందుకు ఆమోదం తెలిపిన మంత్రివర్గం
రూ. 2000 కన్నా తక్కువ విలువ కలిగిన అన్ని డెబిట్ కార్డ్/బిహెచ్ఐఎమ్ యుపిఐ/ఆధార్ ఎనేబుల్డ్ పేమెంట్ సిస్టమ్  లావాదేవీలకు వర్తించే మర్చంట్ డిస్కౌంట్ రేట్  ను 2018 జనవరి 1వ తేదీ నాటి నుండి రెండు సంవత్సరాల కాలం పాటు- అవే బ్యాంకులకు తిరిగి చెల్లింపు పద్ధతిలో- ప్రభుత్వమే భరించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
అటువంటి లావాదేవీల తాలూకు పరిశ్రమ వ్యయ స్వరూపాన్ని ఆర్థిక సేవల విభాగం కార్యదర్శి, ఎలక్ట్రానిక్స్ & ఐ.టి. మంత్రిత్వ శాఖ కార్యదర్శి మరియు నేషనల్ పేమెంట్ కార్పొరేషన్ ఆఫ్ ఇండియా  ముఖ్య కార్యనిర్వహణ అధికారి  లతో కూడిన ఒక సంఘం పరిశీలిస్తుంది.
ఈ ఆమోదం ఫలితంగా, రూ. 2000 కన్నా తక్కువ విలువ కలిగిన అన్ని లావాదేవీల విషయంలో వినియోగదారు మరియు వర్తకుడు ఎమ్డిఆర్ రూపంలో ఎటువంటి అదనపు భారాన్ని వహించబోరు. తద్వారా, ఆ తరహా లావాదేవీలకు డిజిటల్ చెల్లింపు విధానాలను మరింత విస్తృతంగా అంగీకరించేందుకు మార్గం సుగమం కాగలదు. లావాదేవీల పరిణామంలో గణనీయమైన శాతం లావాదేవీలు ఆ తరహావే అయినందువల్ల, నగదు తక్కువ స్థాయిలో చెలామణి అయ్యే ఆర్థిక వ్యవస్థ దిశగా సాగేందుకు ఈ చర్య తోడ్పడుతుంది.
రూ. 2000 లోపు విలువ కలిగిన లావాదేవీల విషయంలో బ్యాంకులకు తిరిగి ఇవ్వవలసిన ఎమ్డిఆర్ 2018-19 ఆర్థిక సంవత్సరంలో రూ. 1,050 కోట్లుగాను, 2019-20 ఆర్థిక సంవత్సరంలో రూ. 1,462 కోట్లు గాను ఉండవచ్చని అంచనా వేయడమైంది.
ఒక మర్చంట్ యొక్క పాయింట్ ఆఫ్ సేల్ వద్ద చెల్లింపు చోటు చేసుకొంటే, వర్తకుడు బ్యాంకుకు ఎమ్డిఆర్ ను చెల్లించవలసి ఉంటుంది. దీనిని కారణంగా చూపుతూ, చాలా మంది ప్రజలు వారి వద్ద డెబిట్ కార్డులు ఉన్నప్పటికీ నగదు చెల్లింపులకే మొగ్గు చూపుతారు. ఇదే విధంగా, బిహెచ్ఐఎమ్ యుపిఐ ప్లాట్ ఫార్మ్ మరియు ఎఇపిఎస్ ద్వారా వర్తకులకు జరిపే చెల్లింపుల పైన కూడా ఎమ్డిఆర్ ను వసూలు చేస్తున్నారు.
ఆర్థిక మంత్రిత్వ శాఖ
తమిళనాడులో ఆదాయపు పన్ను శాఖ సోదాలు
తమిళనాడు, పుదుచ్చేరిలలో తదుపరి అసెంబ్లీ ఎన్నికల నేపథ్యంలో గట్టి నిఘా
కొనసాగుతోంది. ఇందులో భాగంగా కేంద్ర ఆదాయపు పన్ను శాఖ 16.03.2021 న, చెన్నైలోని అయిదు ప్రాంగణాల్లో సోదాలను నిర్వహించింది. ఈ అయిదు ప్రాంగణాలు అయిదు సంస్థలకు చెందినవి. వీరు తమ రెగ్యులర్ వ్యాపారంతో పాటు, క్యాష్ హ్యాండిల్గా కూడా వ్యవహరిస్తున్నారు. ఈ చర్యల ఫలితంగా రూ .5.32 కోట్ల నగదును స్వాధీనం చేసుకున్నారు. మరో వైపు ఆదాయపు పన్ను విభాగం 17/03/2021న నూలు వ్యాపారం, వివిధ రాష్ట్ర ప్రభుత్వాలకు పీపీఈ కిట్లు, బ్యాగులు, బేబీ కేర్ కిట్ల సరఫరాలో నిమగ్నమైన ఒక వ్యాపార సమూహంపై శోధన, స్వాధీనం కార్యకలాపాలను నిర్వహించింది. తమిళనాడులోని తిరుపూర్, ధరపురం, చెన్నైలోని ఎనిమిది ప్రాంగణాల్లో ఈ శోధనలు జరిగాయి. కొనుగోళ్లు, ఇతర ఖర్చులను పెంచడం, లాభాలను తక్కువ చేసి చూపించే ప్రక్రియలో ఈ బృందం నిమగ్నమైందని సోదాలు వెల్లడించాయి. ఈ బృందం ఇలా లెక్కలకు చూపని ఆదాయంను భూమిపై పెట్టుబడి పెట్టడానికి మరియు వ్యాపార విస్తరణకు ఉపయోగించినట్టుగా సమాచారం. ఈ సోదాలలో లెక్కకు చూపని రూ.11.50 కోట్ల సొమ్మును స్వాధీనం చేసుకుంది. ఇప్పటి వరకు లెక్కించని మొత్తం ఆదాయం రూ.80 కోట్లుగా తేలింది. తదుపరి దర్యాప్తు కొనసాగుతోంది. లెక్కలకు చూపని నగదు స్వాధీనం కారణంగా.. ఈ తరహా సొమ్మును ఎన్నికల ప్రయోజనాల కోసం ఉపయోగించే అవకాశాన్ని తగ్గిస్తుంది. తత్ఫలితంగా ఇది తమిళనాడు రాష్ట్రంలో ఉచిత, న్యాయమైన పోలింగ్ జరిపే లక్ష్యానికి దోహదం చేస్తుంది. ఆదాయపు పన్ను శాఖ తన పర్యవేక్షణను మరింత వేగవంతం చేసింది. తదుపరి అసెంబ్లీ ఎన్నికలలో నగదు కదలికను నిశితంగా గమనిస్తోంది.
ఆరోగ్య, కుటుంబ సంక్షేమ మంత్రిత్వ శాఖ
186.07 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.32 కోట్లకు పైగా టీకా డోసులు నిర్వహణ
ఇవాళ 10,870 కి తగ్గిన దేశవ్యాప్త క్రియాశీల కేసుల సంఖ్య
గత 24 గంటల్లో నమోదయిన కొత్త కేసులు 1,088
ప్రస్తుత రికవరీ రేటు 98.76%
వారపు పాజిటివిటీ రేటు 0.24%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 186.07 కోట్ల  డోసులను టీకా కార్యక్రమం అధిగమించింది. 2,25,81,738 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.32 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు. వీరికి ఇప్పటివరకు 45,289 ముందు జాగ్రత్త టీకాలు అందించారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10404215
|
|
రెండో డోసు
|
|
10006554
|
|
ముందు జాగ్రత్త డోసు
|
|
4562814
|
|
ఫ్రంట్లైన్ సిబ్బంది
|
|
మొదటి డోసు
|
|
18414078
|
|
రెండో డోసు
|
|
17523021
|
|
ముందు జాగ్రత్త డోసు
|
|
7064560
|
|
12-14 ఏళ్ల వారు
|
|
మొదటి డోసు
|
|
23225381
|
|
15-18 ఏళ్ల వారు
|
|
మొదటి డోసు
|
|
57754385
|
|
రెండో డోసు
|
|
39940527
|
|
18-44 ఏళ్ల వారు
|
|
మొదటి డోసు
|
|
555140012
|
|
రెండో డోసు
|
|
471235049
|
|
ముందు జాగ్రత్త డోసు
|
|
9921
|
|
45-59 ఏళ్ల వారు
|
|
మొదటి డోసు
|
|
202834301
|
|
రెండో డోసు
|
|
186490967
|
|
ముందు జాగ్రత్త డోసు
|
|
35368
|
|
60 ఏళ్లు పైబడినవారు
|
|
మొదటి డోసు
|
|
126801867
|
|
రెండో డోసు
|
|
116165667
|
|
ముందు జాగ్రత్త డోసు
|
|
13097812
|
|
ముందు జాగ్రత్త డోసులు
|
|
2,47,70,475
|
|
మొత్తం డోసులు
|
|
1,86,07,06,499
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 10,870 కు కేసులు తగ్గాయి. మొత్తం పాజిటివ్ కేసుల్లో ఇది 0.03 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 1,081 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,05,410 కి పెరిగింది.
గత 24 గంటల్లో 1,088 కొత్త కేసులు నమోదయ్యాయి.
గత 24 గంటల్లో మొత్తం 4,29,323 పరీక్షలు చేశారు. దేశవ్యాప్తంగా ఇప్పటివరకు 79.49 కోట్లకు పైగా  పరీక్షలు నిర్వహించారు.
వారపు పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.24 శాతం వద్ద, రోజువారీ పాజిటివిటీ రేటు 0.25 శాతం వద్ద ఉంది.
జల శక్తి మంత్రిత్వ శాఖ
ప్రధాన మంత్రి కృషి సించాయీ యోజన ద్వారా నీటిపారుదల వ్యవస్థ సృష్టించబడింది
ప్రధాన్ మంత్రి కృషి సించాయీ యోజన  2015-16 సంవత్సరంలో ప్రారంభించబడింది. ఇది పొలంలో నీటి పారుదలను మెరుగుపరచడం మరియు హామీ ఇవ్వబడిన నీటిపారుదల కింద సాగు యోగ్యమైన ప్రాంతాన్ని విస్తరించడం, వ్యవసాయ నీటి వినియోగ సామర్థ్యాన్ని మెరుగుపరచడం, స్థిరమైన నీటి సంరక్షణ పద్ధతులను పరిచయం చేయడం వంటి లక్ష్యంతో ఈ కార్యక్రమం ప్రారంభించబడింది.
పిఎంకెఎస్వై అనేది గొడుగు పథకం. మంత్రిత్వ శాఖ అమలు చేస్తున్న రెండు ప్రధాన భాగాలు ఈ పథకంలో ఉన్నాయి. అవి యాక్సిలరేటెడ్ ఇరిగేషన్ బెనిఫిట్స్ ప్రోగ్రామ్ , మరియు హర్ ఖేత్ కో పానీ .కమాండ్ ఏరియా డెవలప్మెంట్ & వాటర్ మేనేజ్మెంట్ , సర్ఫేస్ మైనర్ ఇరిగేషన్ , రిపేర్, రినోవేషన్ అండ్ రిస్టోరేషన్  వాటర్ బాడీస్ మరియు గ్రౌండ్ వాటర్  డెవలప్మెంట్ కాంపోనెంట్ అనే నాలుగు ఉప భాగాలు వీటిలో ఉన్నాయి. అయినప్పటికీ హెచ్కెకెపికి చెందిన సిఏడి&డబ్ల్యూఎం సబ్-కాంపోనెంట్ ఏఐబిపితో పరి-పాసు అమలు చేయబడుతోంది.
వీటికి తోడు అదనంగా గుర్తించబడిన ప్రత్యేక మరియు జాతీయ ప్రాజెక్టులకు నీటిపారుదల సంభావ్యత సృష్టి/స్థిరీకరణ కోసం ఈ మంత్రిత్వ శాఖ ద్వారా కేంద్ర సహాయం కూడా అందించబడుతుంది. వీటిలో లఖ్వార్ బహుళార్ధసాధక ప్రాజెక్ట్, షాపూర్ కంది ఆనకట్ట ప్రాజెక్ట్, పోలవరం  నీటిపారుదల ప్రాజెక్ట్, రాజస్థాన్ ఫీడర్ రిలైనింగ్ మరియు పంజాబ్కు చెందిన సిర్హింద్ ఫీడర్ మరియు నార్త్ కోయెల్ రిజర్వాయర్ ప్రాజెక్ట్ ఉన్నాయి.
పైన పేర్కొన్నవి కాకుండా జూలై, 2018లో భారత ప్రభుత్వం మహారాష్ట్రకు ప్రత్యేక ప్యాకేజీని ఆమోదించింది. దీని ద్వారా విదర్భ మరియు మరఠ్వాడతో పాటు మిగిలిన మహారాష్ట్రలో కరువు జిల్లాల్లోని 83 ఉపరితల చిన్న నీటిపారుదల  ప్రాజెక్టులు మరియు 8 ప్రధాన / మధ్యస్థ నీటిపారుదల ప్రాజెక్టులకు 2022-23 వరకు ఆర్థిక సహాయం అందించబడుతుంది.
సిఏడి&డబ్ల్యూఎం పరి పాసు అమలుతో పిఎంకెఎస్వై-ఏఐబిపి క్రింద సృష్టించబడిన మొత్తం నీటిపారుదల వ్యవస్థ ఉంటుంది;పిఎంకెఎస్వై-హెచ్కెకెపికు చెందిన ఎస్ఎంఐ, ఆర్ఆర్ఆర్& జీడబ్ల్యూ భాగాలు; లఖ్వార్, షాపూర్ కంది, మరియు పోలవరం జాతీయ ప్రాజెక్టులు; రిలైనింగ్ ఆఫ్ రాజస్థాన్ ఫీడర్ & సిర్హింద్ ఫీడర్ ఆఫ్ పంజాబ్ మరియు నార్త్ కోయెల్ రిజర్వాయర్ ప్రాజెక్ట్; మరియు మహారాష్ట్ర ప్రత్యేక ప్యాకేజీ 2017-18 నుండి 2021-2022 వరకు, రాష్ట్రాల వారీగా మరియు సంవత్సరం వారీగా అనుబంధం-Iలో ఉంది.
2017-18 ఆర్థిక సంవత్సరం నుండి ప్రస్తుత తేదీ వరకు భారత ప్రభుత్వం అందించిన కేంద్ర సహాయం మరియు పైన పేర్కొన్న పథకాలు/ప్రాజెక్ట్ల కింద 2017-18 నుండి 2021-22 వరకు చేసిన ఖర్చులు, రాష్ట్రాల వారీగా మరియు సంవత్సరం వారీగా, అనుబంధం-II మరియు అనుబంధం- III ఉన్నాయి.
ఈ సమాచారాన్ని జలశక్తి శాఖ సహాయ మంత్రి శ్రీ బిశ్వేశ్వర్ తుడు ఈరోజు రాజ్యసభలో లిఖితపూర్వక సమాధానంలో తెలిపారు.
మంత్రిమండలి
కేంద్రపాలిత ప్రాంతం దాద్ రా & నగర్ హవేలీ మరియు దమన్ & దీవ్ లో విద్యుత్తు పంపిణీ, రిటైల్ సప్లయ్ బిజినెస్ ల ప్రైవేటీకరణకు ఆమోదం తెలిపిన మంత్రిమండలి
కేంద్ర పాలిత దాద్ రా & నగర్ హవేలీ మరియు దమన్ & దీవ్  లో విద్యుత్తు పంపిణీ వ్యాపారాన్ని ప్రైవేటు పరం చేయడం కోసం ఒక కంపెనీ ని  ఏర్పాటు చేయడం, అత్యధిక వేలంపాటదారు కు కొత్త గా ఏర్పాటైన కంపెనీ తాలూకు ఎక్విటి శేర్ లను విక్రయించడం తో పాటు ఉద్యోగుల బాధ్యతల ను నెరవేర్చడం కోసం ట్రస్టు  ఏర్పాటు కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రస్తావిత ప్రైవేటీకరణ ప్రక్రియ, డిఎన్ హెచ్ & డిడి కి చెందిన 1.45 లక్షల కు పైగా వినియోగదారుల కు ఉత్తమ సేవల ను అందించడమే కాక పంపిణీ లో కార్యకలాపాల పరం గా కార్య కుశలత సంబంధి వాంఛనీయ పరిణామాలను పూర్తి చేస్తుంది. దేశం అంతటా ఇతర సేవా ప్రదాత కంపెనీల కై అనుకరించడానికి వీలు ఉండేటటువంటి ఒక నమూనా ను ప్రసాదిస్తుంది. దీని ద్వారా విద్యుచ్ఛక్తి పరిశ్రమ లో పోటీ మరింత పెరుగుతుంది కూడా. విద్యుత్తు పరిశ్రమ కు బలం అందుతుంది. దీనికి అదనం గా, బకాయి పడ్డ ధనరాశి ని వసూలు చేసుకోవడం లో సైతం తోడ్పాటు లభిస్తుంది.
నిర్మాణాత్మకమైన సంస్కరణ ల మాధ్యమం ద్వారా భారతదేశాన్ని స్వయంసమృద్ధం గా తీర్చిదిద్దడం కోసం భారత ప్రభుత్వం 2020వ సంవత్సరం మే నెల లో ‘ఆత్మనిర్భర్ భారత్ అభియాన్’ ను ప్రకటించింది. విద్యుత్తు పంపిణీ సేవా ప్రదాత కంపెనీ ల ప్రైవేటీకరణ మార్గం లో ముందుకుపోతూ కేంద్ర పాలిత ప్రాంతాల లో విద్యుత్తు పంపిణీ, ఇంకా రిటైల్ సప్లయ్ లను మెరుగుపరచడం అనేది సంస్కరణల పరం గా ప్రముఖమైన ఉపాయాల లో ఒకటి గా ఉంది. దీని ద్వారా విద్యుత్తు వితరణ లో ప్రైవేటు రంగాని కి ఉన్నటువంటి దక్షత తాలూకు ప్రయోజనాల ను పొందడం వీలుపడుతుంది.
పూర్ణ యాజమాన్యం ప్రభుత్వాని కి ఉండేటట్లు ఒక సింగల్ డిస్ట్రిబ్యూశన్ కంపెనీ ని డిఎన్ హెచ్-డిడి పవర్ డిస్ట్రిబ్యూశన్ కార్పొరేశన్ లిమిటెడ్ పేరు తో నెలకొల్పడం జరుగుతుంది. అలాగే కొత్త గా ఏర్పాటు చేసిన కంపెనీ లోకి బదిలీ అయ్యే ఉద్యోగుల సేవ ల, ప్రయోజనాల నిర్వహణ కు గాను ట్రస్టు  ను ఏర్పాటు చేయడం జరుగుతుంది. దాద్ రా & నగర్ హవేలీ మరియు దమన్ & దీవ్ విద్యుత్తు  బదిలీ పథకం, 2020 ప్రకారం కొత్త గా ఏర్పాటు అయిన కంపెనీ కి ఆస్తుల ను, అప్పుల ను, ఉద్యోగులు మొదలైన వాటి ని బదిలీ చేయడం జరుగుతుంది.
ఆయుష్
సంప్రదాయ భారతీయ ఔషధ వ్యవస్థలు
ఆయుర్వేదంలో 117205, యునానిలో 233801, సిద్ధలో 47210, యోగాలో 4070 మరియు సోవా రిగ్పాలో 2696 సహా మొత్తం 404982 సూత్రీకరణలు ఇప్పటి వరకు ట్రెడిషనల్ నాలెడ్జ్ డిజిటల్ లైబ్రరీ  డేటాబేస్లోకి లిప్యంతరీకరించబడ్డాయి.
2001లో ఆయుర్వేదం, యోగా మరియు నేచురోపతి, యునాని, సిద్ధ మరియు హోమియోపతి  మంత్రిత్వ శాఖతో కలిసి ప్రపంచవ్యాప్తంగా పేటెంట్ కార్యాలయాలలో భారతీయ సాంప్రదాయ పరిజ్ఞానాన్ని రక్షించడానికి మరియు దోపిడీని నిరోధించడానికి కౌన్సిల్ ఆఫ్ సైంటిఫిక్ & ఇండస్ట్రియల్ రీసెర్చ్ యొక్క మార్గదర్శక చొరవే TKDL. యునైటెడ్ స్టేట్స్ పేటెంట్ మరియు ట్రేడ్మార్క్ ఆఫీస్  మంజూరు చేసిన పసుపు మరియు బాస్మతి పేటెంట్లను మరియు యూరోపియన్ పేటెంట్ ఆఫీస్  మంజూరు చేసిన వేప పేటెంట్లను విజయవంతంగా ఉపసంహరించుకోవడానికి భారతదేశం చేపట్టిన ప్రయత్నాలకు కొనసాగింపుగా TKDL ప్రారంభించబడింది.
TKDLలో ఆయుర్వేదం, యునాని, సిద్ధ మరియు సోవా రిగ్పా మరియు యోగా అభ్యాసాలకు సంబంధించిన శాస్త్రీయ/సంప్రదాయ పుస్తకాల నుండి వైద్య వ్యవస్థలకు సంబంధించిన భారతదేశం యొక్క గొప్ప సంప్రదాయ జ్ఞానం ఉంది. TKDL డేటాబేస్లో సంస్కృతం, హిందీ, అరబిక్, పర్షియన్, ఉర్దూ, తమిళం, భోటీ మొదలైన స్థానిక భాషలలో ఉన్న ప్రాచీన వైద్యం మరియు ఆరోగ్యం యొక్క సమాచారం ఐదు అంతర్జాతీయ భాషలలో- ఆంగ్లం, ఫ్రెంచ్, జర్మన్, స్పానిష్ మరియు జపనీస్ పూర్వ కళగా డిజిటలైజ్ చేయబడ్డాయి.
ప్రస్తుతం ఉన్న ఆమోదాల ప్రకారం, CSIRతో నాన్-డిస్క్లోజర్ యాక్సెస్ ఒప్పందాలపై సంతకం చేసిన ప్రపంచవ్యాప్తంగా ఉన్న పేటెంట్ కార్యాలయాలకు డేటాబేస్ యాక్సెస్ ఇవ్వబడుతుంది. ఇండియన్ పేటెంట్ ఆఫీస్ , యూరోపియన్ పేటెంట్ ఆఫీస్, US పేటెంట్ ఆఫీస్, జపనీస్ పేటెంట్ ఆఫీస్, జర్మన్ పేటెంట్ ఆఫీస్, కెనడియన్ పేటెంట్ ఆఫీస్, చిలీ పేటెంట్ ఆఫీస్, ఆస్ట్రేలియన్ పేటెంట్ ఆఫీస్, UK పేటెంట్ సహా పద్నాలుగు పేటెంట్ కార్యాలయాలు ఆఫీస్, మలేషియన్ పేటెంట్ ఆఫీస్, రష్యన్ పేటెంట్ ఆఫీస్, పెరూ పేటెంట్ ఆఫీస్, స్పానిష్ పేటెంట్ & ట్రేడ్మార్క్ ఆఫీస్ మరియు డానిష్ పేటెంట్ & ట్రేడ్మార్క్ ఆఫీస్లకు TKDL డేటాబేస్ యాక్సెస్ మంజూరు చేయబడింది.
CSIR-TKDL యూనిట్ TKDL సాక్ష్యాధారాల ఆధారంగా మన సంప్రదాయ విజ్ఞానానికి సంబంధించిన పేటెంట్ అప్లికేషన్లపై మూడవ పక్షం పరిశీలనలు మరియు ముందస్తు మంజూరు వ్యతిరేకతలను కూడా ఫైల్ చేస్తుంది. ఇప్పటివరకు, 245 పేటెంట్ దరఖాస్తులు ఉపసంహరించబడ్డాయి/ఉపసంహరించబడినవి లేదా సవరించబడ్డాయి లేదా TKDL సాక్ష్యం ఆధారంగా భారతీయ సాంప్రదాయ విజ్ఞానాన్ని కాపాడుతున్నాయి.
CSIR కింద ప్రాజెక్టుల ద్వారా TKDL అమలు చేయబడుతుంది. FY 2021-22లో TKDL కోసం కేటాయించిన మొత్తం ₹ 1141.350 లక్షలు.
IPR రక్షణ అనేది విదేశీ సంస్థలతో స్వయం ప్రతిపత్త సంస్థలలో  ఆయుష్ మంత్రిత్వ శాఖ సంతకం చేసిన అవగాహన ఒప్పందాలలో అనివార్యమైన భాగం. CSIR-TKDL యూనిట్, ఢిల్లీ, PBR నుండి సమాచారాన్ని TKDL డేటాబేస్లో పొందుపరచడానికి సాధ్యమయ్యే పద్ధతులను మూల్యాంకనం చేయడం మరియు గుర్తించడం కోసం నేషనల్ బయోడైవర్సిటీ అథారిటీతో నాన్-డిస్క్లోజర్ అగ్రిమెంట్పై సంతకం చేసింది.
సంప్రదాయ భారతీయ ఔషధాల ఫార్ములాలను దొంగిలించడం ద్వారా ప్రపంచవ్యాప్తంగా వేలాది మంది రోగులకు సంబంధించి వాస్తవ/పరిమాణాత్మక సమాచారం అందుబాటులో లేదు.
ఈ విషయాన్ని ఆయుష్ శాఖ మంత్రి శ్రీ సర్బానంద సోనోవాల్ ఈరోజు లోక్సభలో లిఖితపూర్వకంగా తెలిపారు.